yakhyo/uz-wiki huggingface dataset:
Yuksak maʼnaviyat — yengilmas kuch

Yuksak maʼnaviyat — yengilmas kuch — Oʻzbekiston Respublikasining birinchi prezidenti Islom Abdugʻaniyevich Karimov qalamiga mansub hujjatli adabiy asar. Yuksak maʼnaviyat-yengilmas kuch asari 2008-yilda Maʼnaviyat nashriyoti tomonidan 176 sahifada qattiq muqova bilan chop etilgan. Asar muqaddima va toʻrt bobdan iborat. Kitob qoraqalpoq, tojik, turkman, qirgʻiz va qozoq tillariga tarjima qilinib, chop etilgan.

Islom Karimovning prezidentlik davri mobaynida bu kitob jahon miqyosida, xususan, musulmon olamida ham qiziqish uygʻotdi va Quvayt davlatida arab tiliga,Turkiya Respublikasida turk tiliga tarjima qilindi. Misr Arab Respublikasi, Saudiya Arabistoni Podshohligi, Quvayt, Birlashgan Arab Amirliklari, Bahrayn kabi mamlakatlarda kitobning taqdimot marosimlari oʻtkazildi.

Asarda yoritilgan masalalar „haqiqatdan ham dolzarb ahamiyat kasb etib borayotgani“ iddaosi bilan davlat va nodavlat tashkilotlar, taʼlim muassasalari va fuqarolar uchun qayta nashr etildi. Islom Karimov hukmronligi davrida ushbu asar propaganda vositasiga aylantirildi, har bir taʼlim dargohlarida, turli tashkilotlarda va davlatning barcha boshqaruv organlarida boʻlishi toʻliq taʼminlandi. Asar asosida darsliklar yaratilib, ayniqsa maktab oʻquvchilarga kuchli singdirildi. Butun respublika boʻylab "Prezident asarlari bilimdoni" tanlovlari oʻtkazilgan.

Syujeti 
Islom Karimovning ushbu kitobida maʼnaviyatning maʼno-mazmuni, uning inson, jamiyat hayotidagi oʻrni va ahamiyati, bu tushunchaning nazariy hamda amaliy tomonlari turli fikrlar, xulosalar orqali tahlil etiladi. Ushbu asar 2008-yil Maʼnaviyat nashriyoti tomonidan chop etilgan. Asar muqaddima va toʻrt bobdan iborat. Birinchi bobda „Maʼnaviyat — insonning ulgʻaish va kuch-qudrat manbaidir“, deb nomlanadi. Ushbu bobda: „maʼnaviyatni anglash“, „maʼnaviyatni shakllantirishdagi asosiy mezonlar“, maʼnaviy va moddiy hayot uygʻunligi haqida tushunchalar berilgan. Ikkinchi bob „Mustaqillik — maʼnaviy tiklanish va yuksalish“ deb nomlanadi. Bunda „ Milliy gʻoya va maʼnaviy hayot“, „maʼnaviyat va jamiyatning yangilanishi“, „islohotlar va ularning maʼnaviy mezoni“ belgilangan. Uchinchi bob „Maʼnaviyatga tahdid — oʻzligimiz va kelajagimizga tahdid“ deb nomlangan.

Bu bobda „Globallashuv jarayonlari va maʼnaviy tahdidlar“, „Fikrga qarshi fikr, gʻoyaga qarshi gʻoya“ lar belgilangan. Toʻrtinchi bob „Vatanimiz taraqqiyotining mustahkam poydevori“, „inson qalbiga yoʻl“, „eng buyuk jasorat“ va „Xotima“dan iborat.

Manbalar

Havolalar 
Yuksak maʼnaviyat-yengilmas kuch kitobxon saytida
Sohibqiron (sheʼriy drama)

Sohibqiron —1996-yilda Oʻzbekiston xalq shoiri Abdulla Oripov tomonidan yozilgan, Sohibqiron Amir Temur hayotiga bagʻishlangan sheʼriy drama. Amir Temur — jahon tarixida chuqur iz qoldirgan shaxslardan biri. Uning hayot yoʻli bir tekis kechmagan. Taqdirning turfa zarbalariga munosib dosh berolganligi uchun ham shunday ulugʻ maqomga erishgan. Abdulla Oripov qalamiga mansub „Sohibqiron“ sheʼriy dramasida Amir Temurning murakkab umr yoʻli haqqoniy boʻyoqlarda ochib berilgan.

Sohibqiron sheʼriy dramasi 2016-yilda „Akademnashr“ nashriyoti tomonidan 136 betli qattiq muqovada, 2019-yilda „Yangi nashr“ nashriyoti tomonidan  91 betli yumshoq muqovada 10 000 nusxada nashr etilgan.

Sujet 
„Sohibqiron“ dramasida Amir Temur janglarda emas, balki koʻproq oʻylar girdobida aks ettiriladi. Asarda Temurning murakkab tabiati uning Amir Husayn, sulton Boyazid, amirlar, oʻgʻillariga munosabatini koʻrsatish mobaynida yorqin aks etgan.

Amir Temur tajribali hukmdor va oʻychil faylasuf sifatida davlatni ushlab turguvchi tayanchlarni: „Moʻl xazina, yagona shoh, yengilmas lashkar“, — deya belgilaydi.

Uning jahongirlik tabiati suruvda bitta choʻpon boʻlganiday, xalqni ham bir podshoh boshqarishi kerakligi borasidagi qanoatida namoyon boʻladi.

Dramada Temurning fuqarolarga munosabati: „Hukmdorlar seva turib fuqarolarni, Umid hamda qoʻrquv ichra saqlashi darkor“, — degan qarashida aks etadi.

Asarda Amir Temurning oʻz dushmanlari gunohlarini ham kechira oladigan shaxs ekani sulton Boyazid, haddidan oshgan kimsani jazosiz qoldirmasligi Amir Husayn, ezgu amalli kishilarni taqdirlashi Hofiz Sheroziy va Qosimbek timsollari orqali ishonarli aks ettirilgan.

Dostonda Boyazidning Amir Temurga yozgan xatidagi haqoratlar uni urushga kirishishga majbur etishi ishonarli tasvirlangan: „Agarda sen biz tomonga kelmasang, Temur bilib qoʻyki, xotunlaring uch taloq boʻlgay. Agar seni yenga olmay chekinsam ortga Unda mening xotunlarim boʻlsin uch taloq“.

Muallif hech bir musulmon chidashi mumkin boʻlmagan bunday odobsizlikka Temurning jang bilan javob berishi tabiiyligini tarixiy haqiqatga ham mos holda koʻrsatadi.

Qahramonlari 
 Amir Temur-Temuriylar sulolasi va Temuriylar imperiyasi asoschisi.
 Yildirim Boyazid- Usmonlilar sultoni
 Uljoy Turkon -
 Mir Said Baraka-
 Mirzo Ulugʻbek- Temurning nabirasi
 Xonzodabegim -
 Barlos Bahodir-
 Muhammad Qavchin-
 Yassaviy (Darvish , Xizir)
 Xitoy elchisi-
 Ispaniya elchisi
 Buqalamun (asl ismi Itolmas)
 Bibixonim- Amir Temurning rafiqasi
 Shohrux- Temurning oʻgʻli
 Shayxulislom
 Aloviddin
 Amir Husayn
 Hofiz Sheroziy
 Qosimbek, yasorlar va boshqalar.

Manbalar

Havolalar
Oʻzbegim (Vohidov asari, 2017)

"Oʻzbegim", toʻliq nomi Oʻzbegim: Sheʼrlar, dostonlar, hajviyalar, muxammaslar, tarjimalar — oʻzbek shoiri Erkin Vohidov qalamiga mansub sheʼriy toʻplam. Ilk bor 2017-yil Toshkent shahrida „Yangi asr avlodi“ nashriyotida lotin yozuvida chop etilgan. 2020-yil qayta ishlangan versiyasi „Nurafshon biznes“ nashriyotida chop etilgan. 2017-yilgi nashr 2019-yilda, 2020-yilgi nashr esa 2021- va 2022-yillarda qayta bosilib chiqqan.

Toʻplam „Yangi asr avlodi“ nashriyotining „Kamolot kutubxonasi“ ruknida nashr qilingan. Unga shoirning sheʼrlari, „Nido“ va „Ruhlar isyoni“ dostonlari, Matmusa obrazi haqidagi hajviyalari, muxammaslari va Ibn Sino, Hofiz Sheroziy, Bedil, Mirzo Gʻolib, Aleksandr Pushkin hamda Sergey Yesenin asarlaridan tarjimalari kiritilgan.

Manbalar

Havolalar 
 „Oʻzbegim“ Kitobim saytida

Erkin Vohidov sheʼriy toʻplamlari
Boshsiz chavandoz

Boshsiz chavandoz () — bu Thomas Mayne Reidning 1865-yilda Amerikadagi sarguzashtlari asosida yozilgan romani. Ushbu roman Mayne Reid ijodiy merosining dur­dona asari hisoblanadi.

Romanda haqiqiy muhabbat hami­sha qadrlanishini, adolat nohaqlik ustidan gʻalaba qilishi­ni, ezgulik yorugʻ kunlarga yetkazishini asar qahramonlari­ning oʻzaro munosabatlari orqali qalbdan his qiladi.

Roman yozilgandan soʻng darhol Chapman & Hall oylik sonlarini nashr eta boshladi. Birinchi son 1865-yil 1-martda nashr etilgan. Jami 20 ta nashr chiqarildi, ularning har biri oltita pensdan iborat edi.

1866-yilda nashriyotchi Richard Benthley Boshsiz chavandozning birinchi alohida nashrini chop ettirdi.

Roman asosida 1972-yilda Sovet-Kuba hamkorligida rejissor va produser Vladimir Vajnshtok tomonidan Boshsiz Chavandoz nomli film suratga olingan. Bosh rollarni Ludmila Savelyeva va Oleg Vidov ijro etgan.

Sujet 
Asar qahramonlari goʻzal xonim Luiza Poyndekster va irlandiyalik olijanob yigit Moris Jerald, hamma voqealar ularning Savannadagi ilk uchra­shuvlaridan boshlandi. Luizaga uylanishni maqsad qilib yurgan kapitan Kassiy Kolxaun ikki yurakda alangalangan muhabbatga toʻsqinlik qilishni oʻyladi. Oʻzining yovuz hiyla va rejalarini ishlab chiqdi. Moris Jeralddan oʻch olish niya­tida uni oʻldirmoqchi boʻldi, lekin oʻzi bilmagan holda togʻasi­ning oʻgʻli Genrining hayotiga zomin boʻldi. Asardagi barcha voqealar rivoji shiddatli va qizgʻin kechadi.

Qahramonlari 
 Moris Jerald: Chavandoz, Luiza Poyndeksterni sevadi
 Luiza Poindekster: Genri Poindeksterning Moris Jeraldni sevadigan singlisi
 Genri Poindekster: Luiza Poindeksterning bedarak yoʻqolgan akasi
 Kapitan Kassius Kalxun: Luiza va Genri Poindeksterning amakivachchasi
 Zebulon „Zeb“ Stump: ovchi va Moris Jeraldning doʻsti
 Felim OʻNil: Moris Jeraldning xizmatkori va tarbiyalangan ukasi
 Vudli Poindekster: Genri va Luiza Poindeksterning otasi
 Isidora: Moris Jeraldni sevgan meksikalik
 Migel Dias: Morisdan nafratlanadigan va Isidorani sevadigan meksikalik

Manbalar

Havolalar
Tom & Jerry (film, 2021)

Tom & Jerry (Tom & Jerry: The Movie nomi bilan ham tanilgan) 2021-yilda katta ekranlarga chiqarilgan live-action janridagi kompyuter-animatsion filmdir. Film gʻoyasi William Hanna va Joseph Barbera tomonidan yaratilgan Tom va Jerry personajlariga asoslangan. Film rejissori — Tim Story, ssenariy muallifi esa Kevin Costellodir. Film Tom va Jerry franshizasidagi kinoteatrlarda namoyish etilgan ikkinchi filmdir (birinchisi 1992-yilda ishlangan Tom and Jerry: The Movie). Filmda bosh qahramonlarga ovoz bergan aktyorlar sirasiga Chloë Grace Moretz, Michael Peña, Colin Jost, Rob Delaney va Ken Jeong kiradi.

Tom & Jerry filmi xalqaro premyerasi 10-fevral 2021-yilda, AQShdagi premyerasi esa 26-fevral 2021-yilda boʻlib oʻtgan. Film budjeti $79 millionni tashkil etib, kartina umumjahon boʻylab $133 milliondan oshiq daromad koʻrishga muvaffaq boʻlgan. Ushbu filmdan soʻng, 7 qismdan iborat Tom and Jerry in New York () nomli spin-off animatsion seriali ham chiqarilgan.

Rotten Tomatoes kinotanqid saytida Tom & Jerry haqida 125 ta maqola yigʻilib, ulardan 31 foizi filmni ijobiy baholaydi.

Syujeti 
Tom uy mushugi sifatida topshirilgan vazifalarni bajara olmaganidan va uyini oxirgi marta oʻzining azaliy raqibi — sichqon Jerry bilan vayron qilib tashlaganidan keyin, uydan haydaladi. Mushuk Tom va sichqon Jerry boshpanasiz qolishganidan soʻng, ularning raqobati nihoyalanib, sulh tuzishga qaror qilishadi. Keyinchalik, ikkovlon yangi hayot boshlash ilinjida Manhattanga yoʻl olishadi.

Ovoz berganlar

Insonlar 
 Chloë Grace Moretz Kayla Montgomery rolida
 Michael Peña Terrance rolida
 Rob Delaney Mr. DuBros rolida
 Colin Jost Dwayne rolida
 Ken Jeong Jackie rolida
 Pallavi Sharda Preeta rolida
 Jordan Bolger Cameron rolida
 Patsy Ferran

Ovoz berganlar 
 William Hanna, Mel Blanc, June Foray (barcha arxivdagi yozuvlar) va Frank Welker quyidagi rolda:
 Tom
 Jerry
 Nicky Jam Butch rolida
 Lil Rel Howery

Reliz

Manbalar

Havolalar 

 
 

Tom va Jerry
2021-yil filmlari
2021-yil animatsion filmlari
AQSh filmlari
AQSh animatsion filmlari
Warner Bros. filmlari
Ingliz tilidagi filmlar
Tom va Jerry filmlari
AQSh kompyuterli animatsion filmlari
Fillar haqidagi animatsion filmlar
Bahor tarovati

„Bahor tarovati“, toʻliq nomi „Saylanma. Bahor tarovati. 1-jild“ — oʻzbek shoiri Erkin Vohidov qalamiga mansub sheʼriy asarlar toʻplami. Yana yetti kitob — „Yoz harorati“, „Kuz saxovati“, „Qish halovati“, Qalb sadoqati", „Erk saodati“ asarlaridan hamda ikki jild badiiy tarjimalardan iborat „Toʻla asarlar toʻplami“ deb nomlangan sakkiz jildli toʻplamning birinchi jildi. 2015-yil Toshkent shahrida „Sharq“ nashriyot-matbaa aksiyadorlik kompaniyasi bosh tahririyatida chop etilgan. Toʻplamga kiritilgan ilk toʻrt kitob umrning toʻrt faslini ifoda etuvchi asarlarni oʻzida jamlagan boʻlib, birinchi jild bahor fasli va yoshlikning tarovati va goʻzalligiga bagʻishlangan.

Toʻplamga Ibrohim Gʻafurov kirish soʻz yozgan. Unga shoirning ilk sheʼrlari hamda „Nido“, „Orzu chashmasi“, „Palatkada yozilgan doston“, „Quyosh maskani“ dostonlari, shuningdek, uch pardali „Oltin devor“ komediyasi kiritilgan. Toʻplamga kiritilgan sheʼrlar „Yoʻq, halovat istamayman!“ „Yoshlik devoni“ hamda „Bolaligim — bozorim“ turkumlariga boʻlingan.

Yana qarang 
 „Ikkinchi jild: Yoz harorati“
 „Uchinchi jild: Kuz saxovati“
 „Toʻrtinchi jild: Qish halovati“
 „Beshinchi jild: Bahor tarovati“
 „Oltinchi jild: Erk saodati“

Manbalar

Havolalar 
 „Bahor tarovati“ Kitobim saytida
 „Bahor tarovati“ Kitoblar dunyosi saytida

Erkin Vohidov sheʼriy toʻplamlari
Hikmatnoma: Oʻzbek maqollarining izohli lugʻati

„Hikmatnoma: Oʻzbek maqollarining izohli lugʻati“ — oʻzbekcha maqollar va hikmatli soʻzlarning izohli lugʻati. Lugʻatni Shotursun Shomaqsudov va Shuhrat Shorahmedovlar tuzgan va nashrga tayyorlagan. Ilk bor 1990-yil Toshkent shahrida Oʻzbek sovet ensiklopediyasi bosh tahririyatida chop etilgan. 2001-yil Oʻzbekiston milliy ensiklopediyasi davlat ilmiy nashriyotida „Maʼnolar maxzani“ nomi bilan nashr qilingan. Ayni nashr 2018-yil qayta chop etilgan. Uchala nashr ham kirill yozuvida chop etilgan.

Kitobga oʻzbek xalqining asrlar davomida sayqal topib, shu kungacha yetib kelgan maqol va hikmatli soʻzlarining tarixan qanday shakllangani hamda ularning batafsil izohi kiritilgan. Toʻplamga Erkin Vohidov kirish soʻz yozgan. Toʻplam yakunida bibliografiya keltirilgan.

Ilk nashrni nashrga tayyorlashda quyidagi shaxslar ishtirok etgan: N. Toʻxliyev — bosh muharrir, D. A. Shorahmedov — bosh muharrir oʻrinbosari, Z. T. Tohirov — muharrir, A. Bahromov — rassom, H. Mehmonov — badiiy muharrir, M. Saidova — texnik muharrir; nashrga masʼul — ilmiy-metodik ishlar redaksiyasi: M. N. Aminov — mudir, A. Majidov, E. Shermatov — yetakchi muharrirlar, A. Abdurahimov, N. Rozamuhammedova, M. Sharipova — katta ilmiy muharrirlar, B. Abdumalikova, M. Zokirova, X. Nizomova — ilmiy muharrirlar, N. Hamroyeva — bibliograf. Kitob adadi — 150 000 nusxa.

Yangi nashrni Davron Shorahmedov hamda Muradjon Aminov tayyorlagan. Uni nashrga tayyorlashda quyidagi shaxsalr ishtirok etgan: Alinazar Egamnazarov — maxsus muharrir, Sergey Soin — rassom, Asqar Yoqubjonov — badiiy muharrir, Zulfiya Gʻulomova — musahhih, Andrey Bilyak — komputerda sahifalovchi, Xurshida Abduqaymova — kompyuterda matn teruvchi. Kitob adadi — 5 000 nusxa.

Manbalar

Havolalar 
 „Hikmatnoma: Oʻzbek maqollarining izohli lugʻati“ Ziyouz saytida
 „Maʼnolar maxzani“ Ziyonet saytida

Izohli lugʻatlar
Qalb sadoqati

„Qalb sadoqati“, toʻliq nomi „Saylanma. Qalb sadoqati. 5-jild: Maqolalar, bahslar, adabiy oʻylar“ — oʻzbek shoiri Erkin Vohidov qalamiga mansub proza asarlar toʻplami. Yana yetti kitob – „Bahor tarovati“, „Yoz harorari“, „Kuz saxovati“, „Qish halovati“, „Erk saodati“ asarlaridan hamda ikki jild badiiy tarjimalardan iborat „Toʻla asarlar toʻplami“ deb nomlangan sakkiz jildli toʻplamning beshinchi jildi. 2018-yil Toshkent shahrida „Sharq“ nashriyot-matbaa aksiyadorlik kompaniyasi bosh tahririyatida chop etilgan. Toʻplamga muallif Oʻzbekiston mustaqillikka erishishidan oldin yozgan mulohaza, bahs va adabiy oʻylari kiritilgan.

Yana qarang 
 „Birinchi jild: Bahor tarovati“
 „Ikkinchi jild: Yoz harorati“
 „Uchinchi jild: Kuz saxovati“
 „Toʻrtinchi jild: Qish halovati“
 „Oltinchi jild: Erk saodati“

Manbalar
Erk saodati

„Erk saodati“, toʻliq nomi „Saylanma. Erk saodati. 6-jild: Maqolalar, suhbatlar, sharhlar, xotiralar“ — oʻzbek shoiri Erkin Vohidov qalamiga mansub proza asarlar toʻplami. Yana yetti kitob – „Bahor tarovati“, „Yoz harorati“, „Kuz saxovati“, „Qish halovati“, „Qalb sadoqati“ asarlaridan hamda ikki jild badiiy tarjimalardan iborat „Toʻla asarlar toʻplami“ deb nomlangan sakkiz jildli toʻplamning oltinchi jildi. 2018-yil Toshkent shahrida „Sharq“ nashriyot-matbaa aksiyadorlik kompaniyasi bosh tahririyatida chop etilgan. Toʻplamga muallif Oʻzbekiston mustaqillikka erishganidan keyin yozgan publitsistik asarlari kiritilgan.

Yana qarang 
 „Birinchi jild: Bahor tarovati“
 „Ikkinchi jild: Yoz harorati“
 „Uchinchi jild: Kuz saxovati“
 „Toʻrtinchi jild: Qish halovati“
 „Beshinchi jild: Qalb sadoqati“

Manbalar
Dalkavuklar Gecesi

Dalkavuklar Gecesi — Nihal Atsız tomonidan 1941-yilda yozilgan va bu qisqa vaqt ichida toʻplangan allegorik asar. Voqea Xett qirolligida boʻlib oʻtadi. Asardagi Yaver Sabba ismli shaxs Cevat Abbas Gürerdir. Asar qahramonlarining nomlari aksariyat hollarda ular vakili boʻlgan odamlarning ismlarini orqaga qaytarish orqali yoziladi. Masalan, Yaver Sabba-Cevat Abbas Gürer, Hekim Teşen-Neşet Ömer İrdelp kabi.

Asar qahramonlari 
Tutaşil — kalta jingalak sochli va qalin va baquvvat gavdali Xett. U Xatti davlatiga asos solgan birinchi ajdodi Pampa bilan ishlagan. U roman oxirida podshohning bosh qoʻmondoni boʻlgan vaqtida ishdan boʻshatilgan.

Hantilyas — bu xalq orasida Kulmas yuzli ayol nomi bilan tanilgan. Garchi u saroyda koʻp yillar boʻlgan boʻlsa-da, nima qilgani, kimning kimi boʻlganligi aniq emas. 

Subbiluliyuma — Xett podsholigining qiroli. U sharob ichmagan vazirlarini ishidan boʻshatgan. Ammo dastlab sharob ichmagan Tutaşilni ishidan boʻshatmagan boʻlsa-da, jangda magʻlub boʻlganligi va oʻzini qirol bilan boir oʻrinda qoʻygani uchun keyinchalik uni ishdan boʻshatadi. Uning oʻrniga bir Ossuriyalik oddiy piyodani bosh qoʻmondon qiladi.

İlanasam — U faylasuf. Uning bobosi Ossuriyadan kelib, vazir boʻlgan. U shohga sheʼrlar yozadi.

Manbalar 

Nihal Atsız romanlari
1941-yil romanlari
Oʻzbek tilining kirill va lotin alifbolaridagi imlo lugʻati

„Oʻzbek tilining kirill va lotin alifbolaridagi imlo lugʻati“ — oʻzbek tilining 14 000 dan ortiq soʻz kiritilgan kirill va lotin alifbolaridagi imlo lugʻati. Lugʻatni Toʻlqin Togʻayev, Gulbahor Tavaldiyeva va Muyassar Akromovalar tuzgan. Lugʻat 1999-yil Toshkent shahrida Davlat va jamiyat qurilishi akademiyasi tomonidan „Sharq“ nashriyot-matbaa aksiyadorlik kompaniyasi bosh tahririyatida chop etilgan. Lugʻat kirill yozuvidagi „Oʻzbek tilining izlohli lugʻati“ (1981) hamda lotin yozuvidagi „Oʻzbek tilining imlo lugʻati“ (1995) kabi lugʻatlar asosida tuzilgan.

Ushbu lugʻat kirillcha va lotincha oʻzbek alifbolarida tuzilgan boʻlib, ayni soʻz har ikki yozuvda yonma-yon berilgan. Lugʻat kirillcha-lotincha oʻzbek yozuvi tamoyilida tuzilganligi sababli, soʻzlar oʻzbek kirill alifbosi tartibida berilgan. Lugʻatning kirill alifbosidagi qismi oʻzbek kirill yozuvi boʻyicha 1956-yil 4 aprelda qabul qilingan qoidalarga, lotin yozuvidagi qismi esa oʻzbek lotin yozuvi boʻyicha 1995-yil 24-avgustda qabul qilingan qoidalarga tayangan holda tuzilgan.

Lugʻatni nashrga tayyorlashda quyidagi shaxslar ishtirok etgan: Karim Nazarov – maxsus muharrir, Barnobek Eshpoʻlatov – muharrir, Diana Gabdraxmanova – texnik muharrir, Xurshid Ziyoxonov – badiiy muharrir, Yulduz Bizaatova, Nozima Muhammadiyeva – musahhihlar, Mixail Samoylov – musavvir, Roza Bayazitova – komputer taʼminotchisi. Kitob adadi – 5 000 nusxa.

Havolalar 
 „Oʻzbek tilining kirill va lotin alifbolaridagi imlo lugʻati“ Ziyouz saytida

Oʻzbek tilining imlo lugʻatlari
X mi H?

„X mi H?“, toʻliq nomi „X mi H: Qisqacha imlo lugʻati“ — oʻzbek tilidagi X va H harflari bilan boshlanadigan soʻzlar va ismlar kiritilgan kirill va lotin alifbolaridagi  qisqacha imlo lugʻati. Lugʻatni Abdulla Qodiriy nomidagi Toshkent davlat madaniyat institutining Oʻzbek va jahon filologiyasi kafedrasi mudiri, filologiya fanlari doktori, dotsent Ravshan Jomonov tuzgan. Lugʻat 2010-yil Toshkent shahrida „Nishon-noshir“ nashriyotida chop etilgan.

Ushbu lugʻat kirillcha va lotincha oʻzbek alifbolarida tuzilganligi uchun ayni bir soʻz har ikki yozuvda yonma-yon berilgan. Lugʻat kirillcha-lotincha oʻzbek yozuvi tamoyilida tuzilganligi sababli soʻzlar oʻzbek kirill alifbosi tartibida ifodalangan.

Lugʻatni nashrga tayyorlashda filologiya fanlari doktori Ergash Umarov masʼul muharrirlik qilgan. Lugʻat taqrizchilari – filologiya fani nomzodlari, dotsentlar Sharifa Mirzayeva hamda Rahimboy Jumaniyozov.

Manbalar

Havolalar 
 „X mi H?“ Ziyouz saytida

Oʻzbek tilining imlo lugʻatlari
Tell Me Something I Don't Know

„Tell Me Something I Donʼt Know“ () — Selena Gomez ijro etgan ilk singldir.

Mukofotlar

Yana qarang 
 Selena Gomez diskografiyasi

Manbalar 

Selena Gomez qoʻshiqlari
Ingliz tilidagi qoʻshiqlar
2008-yil qoʻshiqlari
Bolalar ensiklopediyasi (2000)

„Bolalar ensiklopediyasi (2000)“ — Oʻzbekiston Respublikasida bolalar uchun moʻljallab chiqarilgan ensiklopediya. Ensiklopediya 2000-yil Oʻzbekiston milliy ensiklopediyasi Davlat ilmiy nashriyotida chop etilgan.

Kitobdagi barcha maqolalar lotin alifbosi tartibida berilgan. Unga koʻpgina zamonlar va xalqlarga mansub mashhur shaxslar, kashfiyotchilar, sayyohlar, fan, texnika, adabiyot va sanʼat namoyondalari, taniqli davlat va siyosat arboblari haqida maqolalar kiritilgan. Undan tashqari fizika, kimyo, biologiya, tibbiyot, falsafa, huquq, matematika, geografiya, geologiya, iqtisod, madaniyat va sanʼat fanlari boʻyicha ham koʻplagan maqolalar berilgan. Bu borada tegishli mezon ishlab chiqilgan.

Ensiklopediyani nashrga tayyorlashda quyidagi shaxslar ishtirok etishgan. A. Burxonov - dizaynchi rassom, A. Bobrov - muqova rassomi, M. Mirziev - xaritagraf, N. Rahimov - komputer markazining rahbari, R. Yesaulenko va D. Pavlov - komputerda sahifalovchilar. Kitob adadi - 10 000 nusxa. Original - maket va kitobning bezak ishlari „Yangi asr avlodi“ nashriyot - matbaa markazida tayyorlangan.

Havolalar 
 „Bolalar ensiklopediyasi (2000)“ Ziyo.uz saytida

Ensiklopediyalar
Peter New

Peter New (; 1971–yil 30–oktabrda Kanadaning Vancouver shahrida tugʻilgan) — kanadalik aktyor, ovoz aktyori va ssenariynavis. U My Little Pony: Friendship Is Magic animatsion teleserialidagi Big McIntosh roli bilan tanilgan hisoblanadi.

Manbalar

Havolalar 
 
 

1971-yilda tugʻilganlar
Kanadalik erkak aktyorlar
Ssenariychilar
Daniel Kahneman

Daniel Kahneman (; 5-mart 1934-yilda tugʻilgan) — amerika va isroillik psixolog va iqtisodchi. U Nobel mukofoti bilan taqdirlangan.

Manbalar

Havolalar 

 
  (Princeton saytida) 
 
 

Amerikalik iqtisodchilar
Nobel mukofoti sovrindorlari
Yashayotgan insonlar
Amerikalik Nobel mukofoti laureatlari
Thinking, Fast and Slow

„Thinking, Fast and Slow“ („Sekin oʻyla, tez qaror qil“) — bu Nobel mukofoti sovrindori Daniel Kahneman qalamiga mansub 2011-yilda yozilgan kitob boʻlib, bu kitob chop etilib chiqqanidanoq, eng koʻp sotilgan kitoblar roʻyxatidan oʻrin oldi. Shuningdek, ushbu kitob 2012-yilda muhandislik hamda tibbiyot sohasidagi mavzularini jamoatchilik anglashiga koʻmaklashuvchi eng yaxshi ijodiy ish oʻlaroq „National Academies Communication“ mukofotiga loyiq topilgan.

Kitobda Kahneman, koʻpincha Amos Tverskiy bilan hamkorlikda oʻnlab yillar davomida olib borgan tadqiqotlari sarhisob qilingan. Bu uning faoliyatining barcha uch bosqichini oʻz ichiga oladi: uning bilimga moyillik toʻgʻrisidagi dastlabki olib borgan ishlari, istiqbollar nazariyasi hamda keyinchalik baxt haqidagi ishlari.

Shuningdek, bu kitobda Kahnemanning Isroil mudofaa kuchlari va uning tadqiqotchi sifatida taʼlim olishiga hissa qoʻshgan turli boʻlimlar hamda hamkasblari bilan olib borgan ishlaridan koʻplab tushunchalar ham keltirilgan sanaladi.

Mukofotlari 
 2011 — „Los Angeles Times“ kitob mukofoti
 2012 — „National Academy of Sciences“ning eng yaxshi kitob mukofoti
 2011 — The New York Times Book Review (eng yaxshi kitob sifatida)
 2011 — Globe and Mail Best Books (yilning eng yaxshi kitobi sifatida)
 2011 — The Economist'''ning „Yilning eng yaxshi kitobi“ nominatsiyasi
 2011 — The Wall Street Journal''' jurnalining yilning eng yaxshi nofantastik kitobi

Manbalar

Havolalar 

 Thinking, Fast and Slow  

2011-yil kitoblari
Kitoblar
Psixologiyaga oid kitoblar
Biologiyadan qisqacha ruscha-oʻzbekcha lugʻat

„Biologiyadan qisqacha ruscha-oʻzbekcha lugʻat“ — ruscha-oʻzbekcha biologik atamalar boʻyicha lugʻat. Lugʻat Toshkent davlat tibbiyot instituti biologiya kafedrasining dotsentlari biologiya fanlari nomzodi P. R. Olimxoʻjayeva va meditsina fanlari nomzodi N. Sh. Sharofiddinxoʻjayevlar tomonidan tuzilgan. Professor P. I. Toshxoʻjayev tahriri ostida biologiya fanlari doktori, professor O. T. Oqilov jamoatchilik asosida taqriz yozgan. 

Ushbu ruscha-oʻzbekcha biologik atamalar lugʻati ham ruscha, ham oʻzbekcha izohlari berilganligi bilan ajralib turadi. Lugʻatda atamalar kirill alifbosi tartibida joylashtirilgan va 1000ga yaqin atamalar va tushunchalarning izohi kiritilgan.

Lugʻat 1990-yil Toshkent shahrida „Ibn Sino“ nashriyotida chop etilgan. Kitobni nashrga tayyorlashda quyidagi shaxslar ishtirok etgan: A. Komolov - redaksiya mudiri, A. Qosimov, I. Kasilova – muharrir, L. Jixarskaya – texnik muharrir, E. Valiyev – rassom, M. Haydarova, N. Abdullayeva – musahhih. Kitob adadi – 8 000 nusxa.

Havolalar 
 „Biologiyadan qisqacha ruscha-oʻzbekcha lugʻat“ Ziyouz saytida

Ruscha-oʻzbekcha lugʻatlar
Zombieland

Zombieland () 2009-yilda katta ekranlarga chiqqan hamda Ruben Fleischer tomonidan suratga olingan komediya janridagi zombilar haqidagi AQSh filmidir. Filmda Woody Harrelson, Jesse Eisenberg, Emma Stone va Abigail Breslin kabi aktyorlar rol oʻynashgan.

Zombieland filmi ilk bor 25-sentabr 2009-yilda Fantastic Fest yillik kinofestivalida premyera qilindi hamda 2-oktabr 2009-yildan AQSh kinoteatrlarida namoyish etildi. Bu kartina omma tomonidan xush qarshilanib, ham tanqidiy, ham tijoriy jihatdan muvaffaqiyat qozondi. Film budjeti $23.6 million boʻlib, umumjahon boʻylab $102.4 million yigʻishga muvaffaq boʻldi. Film sikveli boʻlmish Zombieland: Nazorat zarbasi 2019-yilda chiqarildi.

Syujeti 

Columbus (Jesse Eisenberg) ismli qoʻrqoq yigit zombilar apokalipsisidan omon qolish maqsadida Tallahassee (Woody Harrelson) ismli tajribali zombilar qotiliga qoʻshilishga majbur boʻladi. Tallahassee Columbus bilan birga Yer sayyorasidagi soʻnggi Twinkie shirinligini topish missiyasiga kirishganida, ular omon qolish uchun tartibsizlik paytida gʻayrioddiy usullarni qilishga majbur boʻlgan ikki opa-singllar — Wichita (Emma Stone) va Little Rock (Abigail Breslin) bilan uchrashishadi.

Rollarda 
 Woody Harrelson — Tallahassee
 Jesse Eisenberg — Columbus
 Emma Stone — Wichita
 Abigail Breslin — Little Rock
 Bill Murray — Oʻzi
 Amber Heard — 406

Relizi

Saundtrek 
Film musiqasi David Sardy tomonidan bastalangan. Saundtrek 6-oktabr 2009-yilda Relativity Music Group studiyasi tomonidan chiqarilgandir.

Metallica guruhi ijrosidagi „For Whom the Bell Tollsand“ ashulasi filmning ochilish kreditlar sahnasida qoʻllandi.

Manba:

Manbalar

Havolalar 

 
 
 
 
 

2009-yil filmlari
AQSh filmlari
Columbia Pictures filmlari
Ingliz tilidagi filmlar
AQSh dahshatli filmlari
AQSh komediya filmlari
AQSh ilmiy fantastik filmlari
Nobel mukofoti sovrindorlari roʻyxati



Mukofotni yutganlar
Malika va ovchi

Malika va ovchi (inglizcha: Snow White and the Huntsman; asl tarjimasi — Oppogʻoy va ovchi) — 2012-yilda suratga olingan fentezi janridagi AQSh filmi. Aka-uka Grimmlarning „Oppogʻoy“ nomli olmon ertagiga asoslangan. Film rejissori — Rupert Sanders, ssenariyni Evan Daugherty, John Lee Hancock va Hossein Amini yozigan, hikoyani esa Daugherty yozgan. Filmda bosh rollarni Kristen Stewart, Charlize Theron, Chris Hemsworth, Sam Claflin va Bob Hoskins oʻynagan.

Malika va ovchi filmi premyerasi 2012-yil 30-may sanasida Buyuk Britaniyada, 2012-yil 1-iyun sanasida esa AQShda boʻlib oʻtdi. Film budjeti $170 millionni tashkil etib, kartina jahon boʻylab $396,6 million jamgʻarishga muvaffaq boʻldi.

Syujeti

Rollarda 

 Kristen Stewart — Oppogʻoy
 Raffey Cassidy — Oppogʻoyning yoshligi
 Chris Hemsworth — ovchi
 Charlize Theron — qirolicha Ravenna, Oppogʻoyning yovuz oʻgay onasi
 Izzy Meikle-Small — Ravennaning yoshligi
 Sam Claflin — William, Duke Hammondning oʻgʻli
 Xavier Atkins — Williamning yoshligi
 Sam Spruell — Finn, Ravennaning akasi
 Elliot Reeve — Finnʼning yoshligi
 Vincent Regan — Duke Hammond, Williamning otasi
 Lily Cole — Greta
 Noah Huntley — qirol Magnus, Oppogʻoyning otasi
 Liberty Ross — qirolicha Eleanor, Oppogʻoyning onasi
 Chris Obi — sehrli koʻzguga ovoz bergan
 Rachael Stirling — Anna
 Hattie Gotobed — Lily
 Greg Hicks — Black Knight General
 Peter Ferdinando — Black Knight
 Anastasia Hille — Ravennaning onasi

Gnomlar 

 Ian McShane — Beith
 Bob Hoskins — Muir
 Ray Winstone — Gort
 Nick Frost — Nion
 Toby Jones — Coll
 Eddie Marsan — Duir
 Johnny Harris — Quert
 Brian Gleeson — Gus

Musiqasi 
Malika va ovchi filmi bastakori — James Newton Howard hisoblanadi.

Treklar

Manbalar

Havolalar 
 
 
 
 
 

2012-yil filmlari
AQSh filmlari
Universal Pictures filmlari
Ingliz tilidagi filmlar
AQSh fentezi filmlari
Malika va ovchi 2

Malika va ovchi 2 (inglizcha: The Huntsman: Winter’s War; asl tarjimasi — Ovchi: Qish jangi) — 2016-yilda ekranlarga chiqarilgan fentezi va sarguzasht janridagi AQSh filmi. Aka-uka Grimmlarning „Oppogʻoy“ nomli olmon ertagiga asoslangan. Film 2012-yilda ishlangan Malika va ovchi filmining davomidir. Film rejissori — Cedric Nicolas-Troyan, ssenariyni Evan Spiliotopoulos va Craig Mazin yozishgan, film produseri esa Joe Roth. Filmda bosh rollarni Chris Hemsworth, Charlize Theron, Emily Blunt, Nick Frost, Sam Claflin, Rob Brydon, Sheridan Smith va Jessica Chastain oʻynagan.

Malika va ovchi 2 filmi premyerasi 2016-yil 29-mart sanasida Hamburgda, 2016-yil 22-aprel sanasida esa AQShda boʻlib oʻtdi. Film budjeti $115 millionni tashkil etib, kartina jahon boʻylab $165 million jamgʻarishga muvaffaq boʻldi.

Syujeti

Rollarda 
 Chris Hemsworth — Eric
 Conrad Khan — Ericning bolaligi
 Charlize Theron — qirolicha Ravenna
 Emily Blunt — qirolicha Freya
 Nick Frost — Nion
 Sam Claflin — qirol William
 Rob Brydon — Gryff
 Jessica Chastain — Sara
 Niamh Walter — Saraning bolaligi
 Sheridan Smith — Bromwyn
 Alexandra Roach — Doreena
 Sope Dirisu — Tull
 Sophie Cookson — Pippa
 Sam Hazeldine — Liefr
 Colin Morgan — Andrew
 Robert Portal — ismsiz qirol
 Christopher Obi — sehrli koʻzgu
 Fred Tatasciore — koʻzgu odam 
 Madeleine Worrall — Ericning onasi
 Liam Neeson — sharhlovchi
 Kristen Stewart — Oppogʻoy

Musiqasi 
Malika va ovchi 2 filmi bastakori James Newton Howard hisoblanadi.

Treklar

Manbalar

Havolalar 
 
 

2016-yil filmlari
AQSh filmlari
Universal Pictures filmlari
Ingliz tilidagi filmlar
AQSh dahshatli filmlari
AQSh fentezi filmlari
AQSh sarguzasht filmlari
Spin-off filmlar
Carlo Collodi

Carlo Lorenzini (24-noyabr 1826-yil – 26-oktyabr 1890-yil) - Carlo Collodi ismi bilan tanilgan italyan yumoristi, va jurnalisti, Pinocchioning sarguzashtlari (1883) romani bilan mashhurlikka erishgan.

Manbalar

Havolalar  
 Pinocchio parki  Collodi Tuscany

Kishilar
1826-yilda tugʻilganlar
1890-yilda vafot etganlar
Jurnalistlar
Yumoristlar
Laylak

Laylak – laylaklar oilasiga mansub yirik va uzun oyoqli qush hisoblanadi. U Qora qanot uchish patlaridan tashqari butunlay oq rangga ega, kattalarida tumshug'i va oyoqlari qizil, o'spirinlarda esa qora boʻladi. Bu yirik qush 100–115 sm uzunlikda, 2,3kgdan 4,5  kggacha vazni, qanotlari esa155–215 sm atrofida boʻladi. Biroz farq qiladigan ikkta kichik tur Yeropada (shimoldan Finlandiyagacha ), Afrikaning shimoli-g'arbiy qismida va janubi-g'arbiy Osiyoda ( Qozog'istonning sharqidan janubiga) joylashgan. Layl

laklar uzoq masofalarga ko'chib o'tadilar. Ular asosan tropik Sayiroi Kabirdagi Afrikada, Janubiy Afrikaning janubida va hatto Hindiston yarimorolining janubida qishlashadi.

Yevropadan Afrikaga ko'chib yurganlarida, ular O'rta yer dengizi orqali emas, balki sharqda Levant va g'arbda Gibraltar bo'g'ozi orqali uchib o'tadilar. Buning sababi shundaki, ular uchishi kerak boʻlgan havo termallari dengiz ustida hosil bo'lmaydi. Ular sekin, yerda yurganda to'xtamasdan harakat qiladilar. Laylaklar oilasining boshqa vakillari kabi, ular ham bo'yinlarini to'liq cho'zilgan holda uchishadi.

Yirtqich hayvon boʻlgan laylak turli xil hasharotlar, baliqlar, amfibiyalar, sudraluvchilar, mayda sutemizuvchilar va mayda qushlar bilan oziqlanadi. Ular ozuqa moddalarining katta qismini yerdan, qisqa o'simliklar va sayoz suvlar orqali to'playdi. Ular monogam tarzda ko'payadilar, lekin umrbod juftlik hosil qilmay yashaydi. Erkak ham, urg'ochi ham bir necha yillar davomida ishlatilishi mumkin boʻlgan katta tayoq uyasini qurishadi. Urg‘ochi laylak yilda bir marta to‘rtta tuxum qo‘yadi, bolasi esa 33-34 kundan keyin tuxum qo‘yadi, lekin bir vaqtda emas. Juftlikni tashkil etuvchi qushlar bolalarni birgalikda inkubatsiya qiladi va oziqlantiradi. Tovuqlar tuxumdan chiqqandan keyin 58-64 kundan keyin uyasidan chiqib ketadi va ota-onasi tomonidan yana 7-20 kun oziqlanadi.

Laylak Xalqaro tabiatni muhofaza qilish ittifoqi (IUCN) tomonidan eng kam tashvishlanadigan turlar qatoriga kiritilgan. O'rta asrlarda laylaklar o'rmonlarning kesilishidan foyda ko'rishdi, ammo dehqonchilik amaliyoti va sanoatlashtirishdagi o'zgarishlar 19-asr va 20-asr boshlarida Yevropaning ba'zi qismlarida aholining kamayishiga yoki hatto yo'q bo'lib ketishiga olib keldi. Yevropa boʻylab tabiatni muhofaza qilish dasturlari natijasida laylaklar Niderlandiya, Belgiya, Shveysariya va Shvetsiyada koʻpaytirildi. Uning tabiiy dushmanlari kam, lekin u turli parazitlarni olib yurishi mumkin ekan. Ajoyib tur boʻlgan laylak tarix davomida topilgan hududlarda turli afsonalar mavzusi boʻlgan. Ulardan eng mashhurlari chaqaloqlarni laylaklar olib kelishlari haqidagi afsonadir.

Biologik turlar
Qushlar
Laylaksimonlar
Oʻzbekiston Qizil kitobi
Dunyoning ishlari

„Dunyoning ishlari“ — Oʻzbekiston xalq yozuvchisi Oʻtkir Hoshimov qalamiga mansub memuar qissa. Asar katta-kichik hikoyalardan iborat, uzoq yillar davomida yozilgan va toʻliq tarzda 2005-yilda "Sharq nashriyoti" tomonidan nashr etilgan. Keyinchalik boshqa nashriyotlar tomonidan ham koʻp bora qayta nashr etildi.

Jumladan 2015-yilda Yangi asr avlodi nashriyoti tomonidan 336 betli qattiq muqovada nashr etildi. Shu yili Meriyus nashriyoti tomonidan 272 betda, 3000 nusxali qattiq muqovada nashr etildi. Ushbu nashrning ustki qismida qishloq koʻchasidagi uylar va adibning onasi tasvrilangan.

Kitobning orqa tomonida adibning quyidagi soʻzlari keltirilgan: "Dunyoda hech bir chegarani tan olmaydigan va quyosh kabi muttasil nur sochib turadigan sehrli kuch bor. Bu—Ona mehri! Alloh Onani shunday yaratgan!"

Oʻtkir Hoshimov asarini 2005-yilgi nashrida shunday taʼriflagan: „Bu qissa katta-kichik novellardan iborat. Biroq ularning barchasida eng aziz odam — onam siymosi bor. Bundagi odamlarning hammasini oʻz koʻzim bilan koʻrganman. Faqat baʼzilarining ismi oʻzgardi, xolos. Bu odamlarning qismati ham qaysidir jihatdan onamga bogʻlangan.“

Oʻzbekiston xalq yozuvchisi Oʻtkir Hoshimov XX asr oʻzbek adabiyotida oʻz oʻrni va uslubiga ega boʻlgan adib. Uning asarlari oddiy va xalqchilligi bilan ajralib turadi. Dunyoning ishlari asari ham ana shunday xalqchil asarlar sirasiga kiradi. Asar 2024-yilda tarjimon Mark Ris tomonidan ingliz tiliga oʻgirilgan.

Oʻtkir Hoshimovning qirqdan ortiq asarlari nashr etilgan. Ushbu kitoblarning umumiy tiraji 2 million nusxadan oshiq. Yozuvchi asarlari koʻpgina xorijiy tillarga tarjima qilingan.

Asar haqida 
Jonli va hayotiy tasvirlar, oʻzbekona yondashuv va xarakter, qahramonlar oʻrtasidagi suhbatlar mutolaa taʼsirini kuchaytiradi. Asar adibning bolalik davridagi voqealari asosida qurilgan. Sovet davridagi oddiy qishloq oilalaru, odamlar turmush tarzi adibning onasi bilan uygʻunlashtirib tasvirlangan. Oʻtkir Hoshimov shu kichik asarida ham dunyoning ishlarini mujassamlashtirgan.

Oʻzbekiston xalq yozuvchisi Said Ahmad qissani shunday tariflagan: „Dunyoning ishlari“ asarini qissa emas, doston deb atashni istardim. U qoʻshiqday oʻqiladi. Uni oʻqib turib, oʻz onalarimizni oʻylab ketamiz. Shu mushfiq, shu jafokash onalarimiz oldidagi bir umr uzib boʻlmas qarzlarimizning aqalli bittasini uza oldikmi, degan bir andisha, bir savol koʻz oldimizda koʻndalang turib oladi. Qissa bizni insofga, insonni qadrlashga, hurmat qilishga chaqiradi“ .

Manbalar

Havolalar 

 Dunyoning ishlari asari haqida
Oʻtmishdan ertaklar

„Oʻtmishdan ertaklar“ — oʻzbek yozuvchisi Abdulla Qahhor qalamiga mansub qissa va hikoyalar toʻplami. Muallif bu qissani 1965-yil yozgan. Toʻplam shu kungacha bir necha marta nashr qilingan. Ushbu kitob 1976-yil Toshkent shahrida „Yosh gvardiya nashriyoti“da chop etilgan.

Toʻplamni chop etishda, 1967-yilda chop etilgan Asarlar toʻplamining I-II tomlaridan foydalanilgan. Kitobga: „Koʻk konvert“, „Dahshat“, „Yillar“, „Bemor“, „Oʻgʻri“, „Anor“, „Asror bobo“ kabi yozuvchining mashhur hikoyalari hamda „Oʻtmishdan ertaklar“ nomli qissasi kiritilgan.

„Oʻtmishdan ertaklar“ qissasida yozuvchining bolalik davri, oʻtgan asr boshlaridagi bolalarning mashaqqatli hayoti xususida soʻz yuritilgan. Shuningdek katta avlodning savodsizligi, davr fojialari haqida ochiq-oydin yozilgan.

Asarni nashrga tayyorlashda quyidagi shaxslar ishtirok etgan: M. Mirzayev — muharrir, K. Aliyev — rassom, L. Jixarskaya — texnik muharrir, Sh. Shoumarova — musahhih. Kitob adadi — 60 000 nusxa.

Manbalar

Havolalar 
 „Oʻtmishdan ertaklar“ Ziyouz saytida
 

Qissalar
Oliver Twist

Oliver Twist; or, the Parish Boy’s Progress — Charles Dickens qalamiga mansub ikkinchi roman, 1837-yildan 1839-yilgacha seriya sifatida chop etilgan, 1838-yilda esa seriyalash tugamasdan uch jildli kitob sifatida chop etilgan. Bu roman, ishxona-uyda tugʻilgan hamda ish beruvchi tomonidan shogirdlikka sotilgan yetim Oliver Twist haqida hikoya qiladi. U yerdan qochib qutilgan Oliver, Londonga boradi va u yerda Fagin ismli keksa jinoyatchi boshchiligidagi voyaga yetmagan choʻntak oʻgʻrilari toʻdasining aʼzosi boʻlgan „Artful Dodger“ bilan tanishadi.

Qahramonlari 

 Oliver Twist
 Mr Bumble
 Mrs Mann
 Mr Sowerberry
 Mrs Sowerberry — janob Sowerberryning rafiqasi
 Noah Claypole
 Charlotte
 Mr Gamfield
 Mr Brownlow
 Mr Grimwig
 Mrs Bedwin
 Rose Maylie
 Mrs Lindsay Maylie
 Harry Maylie
 Mr Losberne
 Mr Giles
 Mr Brittles
 Duff and Blathers
 Fagin
 Bill Sikes
 Bull’s Eye
 Artful Dodger
 Charley Bates
 Nancy
 Bet
 Barney
 Agnes Fleming
 Mr Leeford
 Old Sally
 Mrs Corney
 Monks
 Monks’ning onasi
 Mr Fang
 Tom Chitling

Kitob asosida suratga olingan filmlar 
 Oliver Twist (1909)
 Oliver Twist (1912)
 Oliver Twist (1912)
 Oliver Twist (1916)
 Oliver Twist (1919)
 Oliver Twist (1922)
 Oliver Twist (1933)
 Oliver Twist (1948)
 Manik (1961)
 Oliver! (1968)
 Oliver Twist (1974)
 Oliver Twist (1982)
 Oliver & Company (1988)
 Twisted (1996)
 Oliver Twist (1997)
 Twist (2003)
 Oliver Twist (2005)
 August Rush (2007)
 Twist (2021)

Manbalar

Havolalar 

 Oliver Twist kitobi sujetining qisqa tavsifi

1838-yil romanlari
Kichkina xoʻjayin 2: Oilaviy biznes

Kichkina xoʻjayin 2: Oilaviy biznes () 2021-yilda katta ekranlarga chiqarilgan komedik janrdagi Amerika kompyuter-animatsion filmidir. DreamWorks Animation studiyasi tomonidan ishlangan va Universal Pictures tomonidan tarqatilgan. Film 2017-yilda suratga olingan Kichkina xoʻjayin filmining davomidir. Filmda bosh qahramonlarga Alec Baldwin, James Marsden, Amy Sedaris, Ariana Greenblatt, Jeff Goldblum, Eva Longoria, Jimmy Kimmel va Lisa Kudrow ovoz bergan.

Kichkina xoʻjayin 2: Oilaviy biznes filmi AQShda 2-iyul 2021-yildan boshlab kinoteatrlarda RealD 3D va Dolby Cinema formatlarida namoyish qilindi. Film budjeti $82 millionni tashkil etib, kartina umumjahon boʻylab $128 milliondan oshiq daromad koʻrishga muvaffaq boʻldi.

Rotten Tomatoes kinotanqid saytida Kichkina xoʻjayin 2: Oilaviy biznes haqida 97 ta maqola yigʻilib, ulardan 45 foizi filmni ijobiy baholaydi..

Syujeti 
Birinchi film hodisalaridan 30 yil oʻtib, Tim Templeton toʻliq voyaga yetgan va hozirda rafiqasi Carol va ikki qizi — 8 yashar Tabitha va chaqaloq Tina bilan yashaydi. Timning ukasi Ted Jr. esa hozirda muvaffaqiyatli BID (bosh ijrochi direktor) va Tim bilan deyarli uchrashmaydi, oʻrniga u va uning oilasiga koʻplab sovgʻalar yuboradi. Tabitha koʻproq kattalar xulq-atvoriga ega boʻlib ulgʻaygan boʻlib, Tim undan juda tashvishga tushgan edi. Shunday kechalarning birida qizi Tinaning xonasidan notanish ovoz eshitiladi. U shu payt Tina ham bir paytlar ukasi Ted singari Boss Baby (Kichkina xoʻjayin) ekanligini va u maxsus vazifa uchun Tedni „Chaqaloq Corp.“ga olib borishga tayinlanganligini bilib oladi. Tina otasidan Tedga qoʻngʻiroq qilishini soʻraydi. Tim Ted hech qachon kelmasligini aytib, qoʻngʻiroq qilmasligini aytadi va Tinani uyquga qaytishiga undaydi. Biroq, Tina Tedga soxta ovozli xabar qoldiradi va uni Templetonlar uyiga chorlaydi.

Ovoz berganlar 
 Alec Baldwin — Ted Templeton Jr. / Boss Baby
 James Marsden — Tim Templeton
 Amy Sedaris — Tina Templeton
 Ariana Greenblatt — Tabitha Templeton
 Jeff Goldblum — Dr. Erwin Armstrong
 Eva Longoria — Carol Templeton
 Jimmy Kimmel — Ted Templeton Sr.
 Lisa Kudrow — Janice Templeton
 James McGrath — Wizzie

Oʻzbekcha dublyaj 
 Ahror Alijonov — Ted Templeton Jr. / Boss Baby
 Sayfulla Ikromov — Tim Templeton
 Sanobar Sodiqova — Tina Templeton

Dublyaj va ovoz rejissori — Sohibjon Nurmahemmdov, montaj ustasi — Shahzod Eshkanov, muharrir — Xosiyat Rajabova.

Relizi

Manbalar

Havolalar 
 
 

2021-yil filmlari
AQSh filmlari
2021-yil animatsion filmlari
AQSh animatsion filmlari
Ingliz tilidagi filmlar
AQSh komediya filmlari
AQSh 3D filmlari
AQSh kompyuterli animatsion filmlari
AQSh sarguzasht filmlari
Raya va soʻnggi ajdarho

Raya va soʻnggi ajdarho () 2021-yilda katta ekranlarga chiqqan, Walt Disney Animation Studios mahsuloti boʻlgan fentezi va sarguzasht janridagi Amerika kompyuter-animatsion filmidir. Film Disney studiya tomonidan ishlab chiqarilgan 59-toʻliq hajmli filmdir. Filmga Don Hall va Carlos López Estrada rejissorlik qilishgan, ssenariyni esa Qui Nguyen va Adele Lim yozishgan. Bosh qahramonlarga ovoz berganlar sirasiga Kelly Marie Tran, Awkwafina, Izaac Wang, Gemma Chan, Daniel Dae Kim, Benedict Wong va Sandra Oh kirishadi.

Syujeti 
500 yil muqaddam sehrli Kumandra oʻlkasida odamlar bilan ajdarlar — yaratuvchilar va suv qoʻriqchilari yonma-yon yashagan. Druun paydo boʻlishi bilan tinch hayot tugaydi. Zulmat maxluqlari odamlarni va ajdarlarni tosh haykalga aylantiradi va faqat Sisuning sehri yovuz jonzotlarni haydab, odamlarni sehrdan xalos boʻlishlariga yordam berdi, lekin bu sehr ajdarlarga taʼsir qilmaydi. Kumandra Yurak, Qoziqtish, Tirnoq, Umurtqa va Quyruq nomli davlatlarga boʻlingan boʻlib, sehrli ajdaho toshi Rayaning otasi hukmdor boʻlgan Yurak mamlakatida saqlanar edi. Otasi mazkur davlatlarni birlashtirishni orzu qilardi, lekin insonning ochkoʻzligi va hasadi tufayli sehrli tosh parchalanib ketadi. Har bir mamlakatning hukmdori undan bir parcha oladi va druunlar yana hukmronlik qila boshlaydilar.

Bir necha yil oʻtgach, Raya va uning sodiq hamrohi Tuk Tuk qoʻrqmasdan kuydirilgan choʻl boʻylab sayohatga chiqishadi, qolgan daryolarni izlash va dronlarni magʻlub etishda odamlarning oxirgi umidi boʻlgan soʻnggi ajdarhoni topish umidini yoʻqotmaydilar.

Ovoz berganlar

Soundtrack 
Manba:
 Lead the Way 
 Prologue
 Young Raya and Namaari
 Betrayed
 Search for the Last Dragon
 Into the Shipwreck
 Enter the Dragon
 Fleeing from Tail
 Captain Boun
 Journey to Talon
 Sisu Swims
 Dragon Graveyard
 Escape from Talon
 Noi and the Ongis
 Being People Is Hard
 Spine Showdown
 Running on Raindrops
 Plans of Attack
 Brothers and Sisters
 The Meeting
 Storming Fang
 The Druun Close In
 Return
 The New World

Manbalar

Havolalar 
  
 

2021-yil filmlari
AQSh filmlari
2021-yil animatsion filmlari
AQSh animatsion filmlari
Walt Disney Pictures filmlari
COVID-19 pandemiyasi sababli premyerasi qoldirilgan filmlar
Ingliz tilidagi filmlar
Fentezi filmlar
AQSh kompyuterli animatsion filmlari
AQSh fentezi filmlari
AQSh sarguzasht filmlari
Invader Zim: Enter the Florpus

Invader Zim: Enter the Florpus („Bosqinchi Zim: Florpusga kirish“) (yoki Dib Membrane vs. Invader Zim: Enter the Florpus („Dib Membrane bosqinchi Zimga qarshi: Florpusga kirish“)) — 2019-yilda suratga olingan ilmiy fantastika va komediya janrlaridagi Amerika animatsion filmi. Film ssenariynavisi Jhonen Vasquezdir. Ushbu film Invader Zim animatsion teleserialidagi qahramonlar haqida hisoblanadi, bu serial esa, yaratuvchisi Vasquez boʻlgan hamda 2001-yildan 2002-yilgacha Nickelodeon telekanalida, 2006-yildan buyon esa Nicktoons telekanalida efirga uzatilgan. Film 2019-yil 16-avgust sanasida chiqarilgan.

Syujeti 
ZIM uning qudratli rahbarlari hech qachon Yerga kelishni rejalashtirmaganliklarini aniqlaydi hamda u hayoti davomida ilk marotaba ishonchini yoʻqotadi, bu esa uning inson dushmani boʻlgan Dib uchun katta yutuqdir.

Ovoz berganlar
 Richard Steven Horvitz — Zim
 Rosearik Rikki Simons — GIR / Bloaty
 Andy Berman — Dib
 Melissa Fahn — Gaz
 Rodger Bumpass — professor Membrane
 Wally Wingert — Almighty Tallest Red
 Kevin McDonald — Almighty Tallest Purple
 Jhonen Vasquez — Clembrane / Zimning kompyuteri / Minimoose / Schmoopsy/ Bees
 Olivia d'Abo — Tak’s Ship
 Paul Greenberg — Weird Alien #2/ Poonchy
 Justin Roiland — Foodio 3000 / Weird Alien #1 / Excited Audience Member
 Eric Bauza — Bracelet Monster / Announcer / Angry Man / Boy
 Fred Tatasciore — Peace Day Host / Comms Officer / Ham V.O. / Oʻzga sayyoralik qoʻriqchi / Odam
 Mo Collins — Robo-Mom
 Michael McDonald — Robo-Dad
 Breehn Burns — Neighbor/ Hot Dog Guy
 Jenny Goldberg — Floopsy / Martha/Happy Lady/ Weird Alien #3/ Girl/ Gloinky

Manbalar

Havolalar
 
 

2019-yil filmlari
2019-yil animatsion filmlari
AQSh filmlari
AQSh animatsion filmlari
Ingliz tilidagi filmlar
Netflix original filmlari
Novda (film)

Novda — 2015-yilda Oʻzbekiston kinematografiya agentligi buyurtmasiga asosan Zulfiqor Musoqov tomonidan suratga olingan, Oʻzbekfilm kinostudiyasida ishlab chiqarilgan Oʻzbekiston komediya, melodrama janridagi filmi. Filmda Husan Sharipov, Raʼno Zokirova, Shahzoda Matchonova, Farhod Abdullayev, Mirza Azizov va Behzod Hamroyev kabi Oʻzbekistonning taniqli aktyorlar rol oʻynashgan.

Syujeti 
Filmda Qishloqda istoqamat qiladigan ahil bir oila va u oilaning aʼzolarning oilasi haqida soʻz boradi. Unda qahramonning  ilk muhabbat, Vatanga, ota-onaga muhabbat haqida hikoya qilinadi.

Rollarda 
 Gʻofurjon Isaxonov — Rashid
 Rahshona Shodiyeva — Dilshoda
 Gulinur Abdullayeva — Zubayra
 Dilshod Joʻrayev — Oʻrinboy
 Abdufathulloh Hidayev — Ikrom
 Abduhalil Mignorov — Mamarasul
 Raʼno Zokirova — Zilola
 Navroʻz Jumayev — Kamol
 Shahzoda Matchonova — Nigora
 Husan Sharipov — Bobo
 Dilorom Karimova — Momo
 Mirza Azizov — Nortoy
 Farhod Abdullayev — Lutfulla
 Xayrulla Saʼdiyev — Pirimqul ota

Manbalar

Havolalar 
 Film ijodkorlari va rollarda
 

2015-yil filmlari
Oʻzbekiston filmlari
Komediya filmlar
Oʻzbek tilidagi filmlar
Oʻlish vaqti emas

Oʻlish vaqti emas (; asl tarjimasi — Oʻlishga vaqti yoʻq) 2021-yilda katta ekranlarga chiqarilgan, Cary Joji Fukunaga tomonidan suratga olingan hamda Universal Pictures tomonidan tarqatilgan josuslar haqidagi AQSh filmidir. Bu film James Bond haqidagi filmlarning yigirma beshinchisi sanaladi. Filmda bosh rollarni Daniel Craig (James Bond sifatida), Rami Malek, Léa Seydoux, Lashana Lynch, Ben Whishaw, Naomie Harris, Jeffrey Wright, Christoph Waltz va Ralph Fiennes kabi aktyorlar jonlantirishgan.

Oʻlish vaqti emas filmi umumjahon premyerasi 28-sentabr 2021-yilda Londonda boʻldi. Birlashgan Qirollik va AQShda mos ravishda 2021-yilning 30-sentabri va 8-oktyabridan kinoteatrlarda namoyish etildi. Film umumjahon boʻylab $774 milliondan ortiq daromad topib, buning ortidan 2021-yilning toʻrtinchi eng kassabop filmi boʻldi.

Rollarda 
 Daniel Craig — James Bond
 Rami Malek — Lyutsifer Safin
 Ralph Fiennes — M
 Naomie Harris — Eve Moneypenny
 Léa Seydoux — Dr. Madeleine Swann
 Ben Whishaw — Q
 Jeffrey Wright — Felix Leiter
 Rory Kinnear — Bill Tanner
 Ana de Armas — Paloma
 Lashana Lynch — Nomi
 David Dencik — Waldo
 Christoph Waltz — Ernst Stavro Blofeld

Musiqasi

Manbalar

Havolalar 

  
 
 

2021-yil filmlari
2021-yil 3D filmlari
AQSh filmlari
AQSh 3D filmlari
Buyuk Britaniya filmlari
Universal Pictures filmlari
James Bond haqidagi filmlar
COVID-19 pandemiyasi sababli premyerasi qoldirilgan filmlar
Warner Bros. filmlari
Ingliz tilidagi filmlar
Metro-Goldwyn-Mayer filmlari
AQSh jangari filmlari
IMAX filmlar
AQSh dramatik filmlari
AQSh triller filmlari
PAW Patrol: The Movie

PAW Patrol: The Movie (Pospon kuchukchalar: Film) 2021-yilda katta ekranlarga chiqqan, Nickelodeon Movies, Spin Master Entertainment, Paramount Pictures va Mikros Image studiyalari mahsuloti boʻlgan hamda Paramount Pictures tomonidan tarqatilgan jangari va komedik janrdagi Kanada kompyuter-animatsion filmidir.

Syujeti

Ovoz berganlar 
 Manba:

Manbalar

Havolalar 
  
 

2021-yil filmlari
2021-yil animatsion filmlari
Kanada filmlari
Kanada animatsion filmlari
Paramount Pictures filmlari
Nickelodeon animatsion filmlari
Ingliz tilidagi filmlar
Komediya filmlar
Kompyuterli animatsion filmlar
2021-yil sarguzasht filmlari
Nickelodeon Movies filmlari
AQSh kompyuterli animatsion filmlari